ميشيݣن (بلينݣليزية: Michigan) هي ولاية جات ف الشمال الشرقي د لميريكان ف لمنطقة د الضايات لكبار. تيدورو عليها 4 د الضايات هوما: الضاية د ميشيݣن، الضاية د هورون، الضاية د وايري، و الضاية د سوپيريور. هي لولاية ال 11 ف لكبر، و لعاشرة من جيهت لعدد د السكان. لعاصمة ديالها هي لانسينݣ، و أكبر مدينة فيها هي ديترويت. أول أوروپيين حتلّو لبلاصة اللي فيها ميشيݣن كانو هوما لفرانساويين ف لقرن 17. ف 1762 خسرو ف حرب مع بريطانيا، و حتلاّت لمنطقة. من مورا ما ستاقلات لميريكان، عطاتها بريطانيا ميشيݣن، و ولاّت ولاية بوحدها نهار 26 يناير 1837. michigan.gov